ต้นหน ชลธี

ต้นหนชลธี (อังกฤษ : Tonhon Chonlatee) เป็นละครชุดทางโทรทัศน์ของไทยในปีพ.ศ.2563 นำแสดงโดย ศุภกร ศรีโพธิ์ทอง (ป๊อด) และ ธนวัฒน์ รัตนกิจไพศาล (ข้าวตัง)

กำกับการแสดงโดย เอกสิทธิ์ ตระกูลเกษมสุข (กู่) อำนวยการผลิตโดย จีเอ็มเอ็มทีวี และ เก้ง กวาง แก๊ง เป็นหนึ่งในสองซีรีส์เรื่องที่เปิดตัวโดยจีเอ็มเอ็มทีวีร่วมกับเอไอเอส เพลย์ ในวันที่ 8 กรกฎาคม พ.ศ.2563 ซีรีส์ออกอากาศครั้งแรกในวันที่ 13 พฤศจิกายน พ.ศ.2563 ผ่านทางช่องจีเอ็มเอ็ม 25 และ เอไอเอส เพลย์ ในเวลา 21:30 น. ทุกวันศุกร์ (ตามเวลาไทย)

เรื่องย่อ 

ชลธี (ธนวัฒน์ รัตนกิจไพศาล) เด็กชายขี้อาย ใจดี แอบชอบต้นหน (ศุภกร ศรีโพธิ์ทอง) พี่ชายข้างบ้านตั้งแต่สมัยเด็กๆต้นหนนั้นดูแลชลธีเหมือนเป็น "พี่น้อง" จริงๆแต่ชลธีเฝ้ามองต้นหนและแฟนสาวอย่างแอมป์อยู่ไกลๆจนกระทั่งโชคชะตาเข้าข้างเมื่อต้นหนอัพเดทสถานะโสดในเฟซบุ๊กชลธีจึงตัดสินใจเปลี่ยนตัวเองเพื่อเรียกความสนใจและความรักจากต้นหน

ความสนิทสนมของพวกเขาเริ่มเปลี่ยนเป็นสายสัมพันธ์ที่ลึกซึ้งยิ่งขึ้นต้นหนเริ่มสับสนกับความรู้สึกของเขาปากบอกว่าไม่ได้คิดอะไรกับชลธีมากกว่าพีน้อง แต่พอชลธีไปคบกับคนอื่น กลับรู้สึกหึงหวง เอาแต่ใจ และเป็นห่วงชลธีและในระหว่างนั้น แอมป์ อดีตแฟนสาวของเขากลับมาเพื่อขอคืนดีต้นหน

นักแสดงและบทบาท 
ด้านล่างต่อไปนี้คือราชื่อนักแสดงและบทบาทที่ได้รับ :

นักแสดงหลัก 
ธนวัฒน์ รัตนกิจไพศาล (ข้าวตัง) รับบท ชลธี 
ศุภกร ศรีโพธิ์ทอง (ป๊อด) รับบท ต้นหน

นักแสดงสมทบ 
จิรกิตติ์ คูอาริยะกุล (ท็อปแท็ป) รับบท อัยย์
ชินรัฐ สิริพงษ์ชวลิต (ไมค์) รับบท ไน๋
พัชรา ทับทอง (กระปุก) รับบท แอมป์
อภิชญา แซ่จัง (ไซซี) รับบท แป้ง
ตรัย นิ่มทวัฒน์ (นีโอ) รับบท ณะ
พลอยชมพู ศุภทรัพย์ (แจน) รับบท มิเรียม
ชนกันต์ อาพรสุทธินันธ์ (กันสมาย) รับบท หนึ่ง
วรรณปิยะ ออมสินนพกุล (กวาง) รับบท ใบพาย
ศิวกร เลิศชูโชติ (กาย) รับบท อิฐ
เจนนิเฟอร์ คิ้ม (คิ้ม) รับบท น้ำ
กัลยา เลิศเกษมทรัพย์ (เง็ก) รับบท อัมพร
ดิลก ทองวัฒนา (หมู) รับบท เจริญ

นักแสดงรับเชิญ 
ธนธรณ์ เขื่อนแก้ว (จอม) รับบท ปอ
สมิตพงศ์ สกุลพงษ์ชัย (ต้อง) รับบท เคน

เพลงประกอบซีรีส์

อ้างอิง

แหล่งข้อมูลอื่น 
 บน จีเอ็มเอ็มทีวี เว็บไซต์

 บน เอไอเอส เพลย์

ละครโทรทัศน์ของจีเอ็มเอ็มทีวี
ละครโทรทัศน์ไทยที่ออกอากาศตั้งแต่ พ.ศ. 2563
รายการโทรทัศน์ช่องจีเอ็มเอ็ม 25